Առավոտյան վաղ ուղևորվում եք դեպի Ստեփանակերտ: Ճանապարհին կանգ եք առնում գեղատեսիլ Սևանում` աշխարհի ամենագեղեցիկ անկյուններից մեկում։ Իր մեծությամբ աշխարհի երկրորդ բարձրադիր անուշահամ լիճն է։ Սևանի ափին պատմական հուշարձաններից կայցելեք Այրիվանք` կառուցված IX-XII դարերում: Կտեսնեք նաև Նորատուսի մեծ գերեզմանատունը՝ իր բազմաթիվ խաչքարերով։ Պահպանվել են հնավանդ կոթողներ և վաղ շրջանի խաչքարեր։ Մեծամասնություն են կազմում XIII-XVIIդդ. խաչքարերը։ Շարունակում եք ճանապարհը դեպի Քարվաճառ: Այցելում եք Դավիվանք՝ Արցախի հնագույն վանական համալիրներից մեկը: Համալիրի ներկայիս պահպանված շենքերը պատկանում են XII-XIIIդդ.։ Հաջորդ կանգառը Գանձասարն է, որը Արցախի հոգևոր և մշակութային կենտրոնն է: Գանձասարն իր անունն ստացել է Վանք գյուղի դիմաց գտնվող բլրի անունից, որի ընդերքում կան արծաթի և այլ մետաղների հանքեր։ Ժամանում եք Ստեփանակերտ, տեղավորվում հյուրանոցում: